題胡邦仲霜節堂
作者：曾丰
朝代：宋

paragraphs: 此君胸固有虛室，六氣薰酣無不適，所稟寧非道之質。
此君貌固能圓機，四季變更無不宜，所立寧非聖之時。
其表無方裏無物，妙與大通相出入。
清節凌霜特其一，秋風夜雨君曰噫。
名我字我敢問誰，無乃未爲大相知。
守節雖賢一於正，聖人達節百其應。
君亦能賢亦能聖，姑以節論猶失訂。
標致孤高所持勁，伯夷獨立君制行。
主人加愛又加敬，根器渾涵所成迥。
顔子屢空君盡性，客子三嘆更三詠。